ITÄ-SUOMEN HOVIOIKEUS

Kuopio  3.5.2005
Nro        42

Oikeusministeriölle

Viite: Oikeusministeriön kirje 14.3.2005

Asia: Lausunto ehdotuksesta eräiden rikosten poikkeuksellista vanhentumista, 
          toisen henkilötodistuksen väärinkäyttöä ja lapsikaappausta koskeviksi 
          säännöksiksi (oikeusministeriön lausuntoja ja selvityksiä 2005:6)

1. Lapsiin kohdistuvien seksuaalirikosten ja pahoinpitelyrikosten vanhentumisajan alkaminen

Hovioikeus pitää perusteltuna ehdotusta, jonka mukaan lapsen seksuaalisen hyväksikäytön ja törkeän lapsen seksuaalisen hyväksikäytön syyteoikeuden vanhentumisaika laskettaisiin siitä, kun asianomistaja täyttää 18 vuotta. Sama koskisi raiskausta, törkeää raiskausta ja pakottamista sukupuoliyhteyteen, kun teko on kohdistunut 18 vuotta nuorempaan henkilöön.

Samalla on tiedostettava, että näyttövaikeudet jopa vuosikymmeniä aikaisemmin tapahtuneiden lapsiin kohdistuneiden seksuaalirikosten käsittelyssä tulevat olemaan suuria. Sama ongelma liittyy jo tälläkin hetkellä (vain) useita vuosia aikaisemmin tapahtuneiden po. rikosten käsittelyyn. Käytännössä on ollut varsin tavallista, että näkyvien vahinkojen puuttuminen on lapsen myöhemmässä elämänvaiheessa aikuisena johtanut epäilyyn seksuaalisesta hyväksikäytöstä.

Käytännössä on koettu ongelmalliseksi tilanteet, joissa vanhentumisen kannalta ratkaisevaksi on muodostunut, arvioidaanko teko törkeäksi vai ei. Tätä ongelmaa ehdotus ei ratkaise, koska törkeissä tekomuodoissa vanhentumisajat ovat pitempiä kuin muissa tekomuodoissa.

Hovioikeus yhtyy käsitykseen siitä, että lapsiin kohdistuvien pahoinpitelyrikosten saattamista erityisten vanhentumisjärjestelyjen piiriin ei voida pitää perusteluna. Lapsiin kohdistuneissa pahoinpitelyrikoksissa vammat tulevat

__________________________________________________________________________________
	Postiosoite:		Osoite:		      Puhelinvaihde: 010 36 41400
	PL 1158		Minna Canthin katu 64 A	      Telekopiot: 010 36 41500
	70101 Kuopio			      Sähköposti: ita-suomi.ho_hallinto@om.fi

tuoreeltaan dokumentoiduiksi, joten näyttöongelmat tulisivat olemaan subjektiivisella puolella: onko vammat aiheutettu tahallaan vai onko kysymys huolimattomuudesta taikka tapaturmasta. Mahdollisuus pahoinpitelyrikosten myöhäiseen paljastumiseen aikuisena ei siten liity näkyvien vahinkojen puuttumiseen, kuten lapsen seksuaalisessa hyväksikäytössä.

2. Kansainvälisen rikostuomioistuimen toimivaltaan kuuluvien rikosten vanhentuminen

Hovioikeus kannattaa ehdotusta.

3. Muut rikosoikeudellista vanhentumista koskevaan sääntelyyn liittyvät kysymykset

Hovioikeus kannattaa ehdotusta.

4. Toisen henkilön henkilötodistuksen tai vastaavan asiakirjan käyttäminen yksityisen henkilön erehdyttämiseksi

Hovioikeus kannattaa ehdotusta.

5. Lapsen omavaltainen huostaanotto ja lapsikaappaus

Hovioikeus kannattaa ehdotusta.

6. Rikoslain 34 a luvun eräiden säännösten muuttaminen

Hovioikeus kannattaa ehdotusta.

Lausunto on annettu johtoryhmässä.

Presidentti		Markku Arponen

Kansliapäällikkö	Riitta-Liisa Rautsi